Pean jälle vabandama, et eelmisest kirjutamisest nii palju möödas on, kuid oleme palju selliseid tavalisi või juba järgi proovitud toite teinud. Kuid sel nädalal sai kaks uut rooga järgi proovitud ja teengi nüüd neist esimesega algust. Kuna kiievi kotletti pole ma varem veel proovinud, siis võtsin lausa õhinal uue väljakutse vastu (retsept pärineb Toidutarest). Imekombel oli isegi Tõnis nõus seda hea meelega sööma. Imestasin eelkõige kuna varem Kiievi kotletist rääkides pole ta eriti vaimustuses olnud ja ta on isegi öelnud, et see küll talle ei meeldi. Ju siis suutsin sellega võluda, et valmistan seda sel korral ise ning teisalt oli ta üllatunud kui sai teada, et seda tehakse kanafileest. Seega roheline tuli oli olemas ja sain katsetama hakata.